burgasdotpro/wikipedia huggingface dataset:
North Shore (pohorie)

Pohorie North Shore je reťazec hôr v kanadskej provincii Britská Kolumbia. Jeho vrchy sú viditeľné z Vancouveru a jeho širokého okolia a tvoria neprehliadnuteľnú panorámu mesta a jeho okolia.
Ich strmé južné svahy predstavujú prirodzenú prekážku pre ďalšie rozširovanie mesta North Vancouver a okresu West Vancouver. Ich svahy sú križované veľkou sieťou chodníkov, steziek a cyklotrás svetovej extratriedy pre horské bicykle.
Pohorie North Shore je skupinou vrchov v najjužnejšej časti horského pásma Pacific Ranges, ktoré je súčasťou obrovského pohoria Pobrežné vrchy. Pohorie North Shore na juhu ohraničuje zátoka Burrard Bay, na západe a severozápade úžina Howe Sound a na severe a severovýchode pásmo hôr Garibaldi Ranges.
Aj keď nie sú extrémne vysoké, sú tieto hory dosť drsné a rozhodne by sa nemali podceňovať. Poveternostné podmienky sa na severe pohoria North Shore často dosť výrazne odlišujú od mierneho počasia v neďalekom Vancouveri. To platí najmä v zimných mesiacoch, no aj v lete sa dá po zídení z chodníka veľmi ľahko zablúdiť a stratiť orientáciu a to napriek blízkosti tak veľkého mesta.
Pohorie North Shore rozdeľujú tri hlboké údolia. V poradí od západu na východ sú to tieto:
Rieky Seymour a Capilano majú široké povodie siahajúce hlboko do oblasti pohoria North Shore, v ktorom je bez príslušného povolenia akákoľvek ľudská činnosť zakázaná.
V oblasti sa nachádzajú dva parky, park Cypress Provincial Park a Mount Seymour Provincial Park. V obidvoch je spoľahlivá cestná sieť a sieť zjazdoviek. Zjazdovka a turistické atrakcie na neďalekej hore Grouse Mountain sú prístupné sedačkovou lanovkou Skyride. Po jej strmých svahoch vedie veľmi populárna turistická cesta Grouse Grind.
V údolí Seymour Valley sa nachádza cesta Seymour Trailway, ktorá vedie hlboko do hôr. Je často využívaná turistami a filmovými štábmi počas nakrúcania filmov a seriálov, ako napríklad Stargate SG-1.
Hory.
V oblasti pohoria North Shore sa ich nachádzajú celé desiatky. Medzi najznámejšie patria:
V oblasti Cypress
V oblasti Grouse Mountain
V oblasti Cathedral / Lynn Range
V oblasti Fannin Range
V oblasti Lions
Optimát

Optimát () alebo zriedkavo bonus (množné číslo boni) bol príslušník konzervatívnej politickej frakcie šľachticov a senátorov v období rímskej republiky.
Príslušníkmi tejto vrstvy boli predovšetkým členovia senátorských rodín a ďalších bohatých rodín, ktorých majetok tvorila predovšetkým pôda. Preto v politických a hospodárskych bojoch v 2. a 1. storočí pred Kr. bojovali proti (pre)rozdeľovaniu pôdy medzi chudobnejších a nemajetných občanov Ríma (bratia Gracchovci, M. Livius Drusus).
Jedným z najvýznamnejších predstaviteľov optimátov bol Lucius Cornelius Sulla, ktorý v roku 83 pred Kr. nastolil osobnú diktatúru a tvrdo bojoval proti populárom, ktorých predstavoval konzul Gaius Marius.
Tennessee (trieda lodí)

Trieda Tennessee bola trieda bojových lodí Spojených štátov amerických. Vo vyhrotenej situácii po prvej svetovej vojne, keď víťazné mocnosti potrestali Ústredné mocnosti a vymohli si vysoké reparácie sa novovzniknutá veľmoc Japonsko cítilo byť ukrátené, pretože sa mu neušli očakávané územia na ázijskom kontinente sa rozhodlo vyzbrojiť svoje námorníctvo novými bojovými loďami zodpovedajúcimi najnovším štandardom (dokončená trieda Fuso, spúšťaná trieda Ise a rozostavaná trieda Nagato) v očakávaní nových výbojov v Číne (Kórei) podľa vzoru Rusko-japonskej vojny v roku 1905. Ako reakcia na toto zbrojenie vznikla myšlienka, postaviť triedu Nevada a Pennsylvania, New Mexico a "Tennessee". 
Konštrukčne vychádzala práve z triedy Nevada. Nadviazala na štandardné bojové lode medzivojnového obdobia, a to od triedy Nevada, cez triedy Pennsylvania, New Mexico, "Tennessee" až po triedu Colorado.
Boli postavené dve jednotky:
V súlade so zaužívanými postupmi boli jednotky triedy pomenované po štátoch USA, Tennessee a Kalifornia.
Trieda mala jednotky s výtlakom 32 300 ton. Hlavná výzbroj pozostávala z kalibru 356 mm, a to v štyroch vežiach, každá s troma hlavňami. Sekundárna výzbroj pozostávala z 14 diel kalibru 127 mm, umiestnených v kazematách po bokoch lodí. Vtedy štandardne používané kazematy, sa neskôr ukázali ako krok späť, pretože výzbroj v nich bola použiteľná len na pokojnom mori. Toto pomocné delostrelectvo bolo demontované až počas II. sv. vojny a nahradené ôsmimi dvojhlavňovými vežami kalibru 127 mm počas opráv a rekonštrukcie spôsobenej náletom na Pearl Harbor, kde boli obe jednotky triedy Tennessee poškodené. Vtedy boli takisto odstránené oba stožiare trubkovej konštrukcie, komíny boli zlúčené do jedného, mohutnejšieho a prestavaná kotolňa a strojovňa. Zosilnené bolo pancierovanie podvodných častí trupu, a zosilnené protilietadlové delostrelectvo malého kalibru.
Trlenský potok

Trlenský potok je potok v dolnom Liptove, na území okresu Ružomberok. Je to ľavostranný prítok Revúcej, meria 4 km a je tokom IV. rádu. Preteká výhradne katastrálnym územím mesta Ružomberok.
Pramení vo Veľkej Fatre, v podcelku Šiprúň, na severovýchodnom svahu Šiprúňa (1 461,3 m n. m.) v nadmorskej výške približne 950 m n. m. Od prameňa tečie najprv severovýchodným smerom, zľava priberá prítok spod sedla Pod Vtáčnikom a stáča sa na juhovýchod, pričom preteká Trlenskou dolinou. Následne pokračuje na krátkom úseku na východ, opäť z ľavej strany priberá prítok od Vlkolínca a znovu pokračuje juhovýchodným smerom. Z pravej strany ďalej priberá prítok z lokality Ostrov a preteká bralnatým úsekom doliny najprv na pravom brehu (tzv. Vlčia skala), potom i na ľavom brehu (Dogerské skaly). Napokon tečie osadou Jazierce, kde sa v nadmorskej výške cca 530 m n. m. vlieva do Revúcej.
San Miguel de Tucumán

San Miguel de Tucumán (často skrátene nazývané ako Tucumán) je hlavné mesto najmenšej argentínskej provincie Tucumán. Je súčasne sídlom departmentu Capital. Pri sčítaní ľudu v roku 2010 malo mesto 548 866 obyvateľov. V metropolitnej oblasti nazývanej Gran San Miguel de Tucumán žije až 883 600 ľudí. Patrí tak medzi najväčšie argentínske mestá. Mesto bolo založené v roku 1565. San Miguel de Tucumán je vzdialené približne 1 311 km od hlavného mesta Argentíny Buenos Aires.
Pôvod názvu.
Pôvod názvu Tucumán je sporný. Podľa jednej verzie názov pochádza údajne z kečuánskeho slova Yucuman "("Miesto, kde pramenia rieky")". Iné vysvetlenie vychádza z ešte dávnejších čias, spred invázie Inkov na toto územie. Názov by mal pochádzať z mena náčelníka pôvodného kmeňa Diaguitov Tukumu "(Tukma nao = Tukmov ľud)". Tretia verzia je, že názov pochádza od pôvodných obyvateľov kmeňa "Lule", ktorí tiež žili na tomto území a pomenovali zem podľa chrobáka "Tuku-Tuku".
Názvom San Miguel je mienený archanjel Michal.
Tone (trieda lodí)

Trieda Tone bola trieda ťažkých krížnikov Japonska, ktoré boli stavané po triede Mogami. Už po vypovedaní Washingtonskej zmluvy (29. december 1934) a nepodpísaní druhej Londýnskej konferencie. 
Táto trieda bola stavaná už nad limitmi Londýnskej konferencie navyše bola deklarovaná ako trieda ľahkých krížnikov. Išlo o koncepciu, ktorá nebola použitá v žiadnom inom námorníctve. Prirovnať by sa snáď dali k triede bojových lodí Nelson. Mimoriadne na nej bolo, podobne ako triedy bojových lodí Nelson, umiestnenie delostrelectva hlavného kalibru v prednej časti lode, pred mostíkom. S ohľadom na veľkosť Tichého a Indického oceánu a využitia letectva bola požiadavka až na osem lietadiel (hydroplánov) na palube, ktoré boli umiestnené v zadnej časti lode.
Delostrelectvo hlavného kalibru malo mať pôvodne kaliber 155 mm (po štyri trojhlavňové veže), avšak po vypovedaní Washingtonskej zmluvy a nepodpísaní druhej Londýnskej konferencie bolo rozhodnuté namontovať 203 mm delá. Umiestnené boli v štyroch dvojhlavňových vežiach.
Trieda mala dve jednotky:
Trieda Tone bola hodnotená ako jedna z najlepších v Japonskom námorníctve.
Einsteinov-Szilárdov list

Einsteinov-Szilárdov list bol list podpísaný Albertom Einsteinom, ktorý 11. októbra 1939 odovzdal Alexander Sachs prezidentovi Franklinovi D. Rooseveltovi. List upozorňoval prezidenta Spojených štátov amerických na možnú hrozbu zo strany nacistického Nemecka, ak by sa jeho vedcom podarilo vyrobiť atómové zbrane.
Hoci list podpísal Albert Einstein, väčšiu časť z neho napísal Leó Szilárd spolu so svojimi kolegami Edwardom Tellerom a Eugenom Wignerom. List odštartoval politickú a finančnú podporu na uskutočnenie kontrolovanej reťazovej reakcie, ako aj na zhotovenie atómových zbraní v USA.
Predohra.
V júli 1939 sa Eugene Wigner a Leó Szilárd stretli na Long Islande s Albertom Einsteinom, ktorý bol v tom čase najznámejším vedcom v USA. Szilárd a Wigner informovali Einsteina o reťazovej reakcii a o možnosti využitia uránu na vojenské účely. Informácie na Einsteina zapôsobili a dohodli sa, že napíšu list prezidentovi Rooseveltovi. Leo Szilárd sa teda stretol so Sachsom a spolu vypracovali koncept listu.
Dňa 2. augusta 1939 prišiel Szilárd znovu za Einsteinom, tentokrát ho však namiesto Wignera sprevádzal Edward Teller. Szilárd prečítal text napísaného listu, po krátkej porade ho upravili a na písacom stroji napísali konečnú verziu, ktorú Einstein podpísal. List odoslali ešte v ten istý deň, do rúk prezidenta sa však dostal až 11. októbra 1939 prostredníctvom jeho blízkeho priateľa a neoficiálneho radcu Alexandra Sachsa. V tom čase už v Európe vyše mesiaca trvala druhá svetová vojna. Roosevelt odpovedal Einsteinovi 19. októbra v krátkom liste, v ktorom sa mu poďakoval za vyslovené informácie.
Roosevelt po vypočutí listu, ktorý mu Sachs prečítal, dal príkaz na vytvorenie Uránového výboru pod vedením Lymana Briggsa. Výbor sa prvýkrát stretol 21. októbra a udelil prvý 6 000 dolárový grant na výskumné účely. Neskôr celý výskum prerástol do Projektu Manhattan, ktorého výsledkom boli aj atómové bomby zhodené na Hirošimu a Nagasaki.
Tone (ťažký krížnik)

Tone (jap.:艦歴) bol prvá jednotka ťažkých krížnikov triedy Tone japonského imperiálneho loďstva. Jednotka bola pomenovaná bola po rieke regióne Kantó. Mala jednu sesterskú loď: Chikuma. 
Stavba.
Kýl lode bol položený 1. decembra 1934 v lodeniciach Mitsubishi v Nagasaki. Spustenia na vodu sa dočkala 21. novembra 1937, a námorníctvo si ju prevzala do služby 20. novembra 1938.
Pohon a pancierovanie.
Pohon zabezpečovalo 8 kotlov, ktoré poháňali 4 turbíny a výsledný výkon bol až 152 000 ks. Maximálna rýchlosť lode bola 35 u.. Lodné skrutky boli štyri.
Bočný pancierový pás, 145 mm, sa smerom dole zužoval na 55 mm. Paluba bola chránená pancierom o hrúbke 31-65 mm. Veže hlavného kalibru 25 mm, barbety a veliteľská veža až 40-90 mm. Muničné sklady mali pancier hrúbky až 127 mm. Podhladinová časť mala vodotesné oddiely (bulges).
Výzbroj.
Hlavná výzbroj pozostávala z ôsmich diel kalibru 203 mm (8"/50 cal) v štyroch dvojhlavňových vežiach. Pomocnú výzbroj tvorilo osem diel kalibru 127 mm uložených v štyroch dvojhlavňových vežiach. Proti lietadlám bolo nainštalovaných 12 kanónov kalibru 25 mm. Jednotka mala dvanásť torpédometov kalibru 610 mm. Počas svojej služby bola doplnená radarom 21Go (marec 1943) a dopĺňala sa protiliedadlovú výzbroj (20x25 mm), neskôr (júl 1943) 57x25 mm a radary 13Go a dva 22Go. Vo februári 1945 už mala loď úctyhodnú protilietadlovú ochranu pozostávajúcu z 62x25 mm (12x3, 4x2, 18x1) a pribudol tretí radar 22Go namiesto 21Go.
Dva katapult sa nachádzali v zadnej časti lode. Loď mohla niesť osem hydroplány, avšak nosila len päť, Aichi E13A neskôr Nakajima E8N.
Služba.
Jednotky Tone a Chikuma slúžili spolu až do potopenia Chikumi.
Bojové nasadenie.
Bola súčasťou flotily, ktorá 7. decembra 1941 vyslala svoje lietadlá proti Pearl Harboru.
Externé odkazy.
Stránka o ťažkom krížniku Tone
Lyman Briggs

Lyman James Briggs (* 7. máj 1874, Assyria, Michigan, USA† 25. marec 1963) bol americký fyzik a pedológ. V rokoch 1933 až 1945 bol riaditeľom amerického Úradu pre normalizáciu. Predsedal aj tajnému Uránovému výboru, ktorý neskôr prerástol do Projektu Manhattan a do skonštruovania atómových zbraní.
Život.
Lyman Briggs ukončil štúdium fyziky v roku 1895 na University of Michigan. Na jeseň v roku 1895 nastúpil na doktorantské štúdium fyziky na Johns Hopkins University. Jeho prvým zamestnaním bolo miesto na Úrade pôd pri Ministerstve poľnohospodárstva USA. Pri svojich výskumoch sa zameriaval na retenciu vody v pôde a stal sa jedným zo spoluzakladateľov nového vedného oboru, pôdnej fyziky. 
V roku 1917 bol na základe mobilizácie prebiehajúcej z dôvodu prvej svetovej vojny zamestnaný v Ústave pre normalizáciu pri Ministerstve obchodu. V roku 1933 sa stal v poradí tretím riaditeľom ústavu a v októbri roku 1939 ho prezident Franklin D. Roosevelt požiadal, aby vytvoril tajný Uránový výbor. Úlohou Uránového výboru bolo zistiť, či je možné získať energiu zo štiepenia uránu. Až do roku 1941 prebiehali výskumy pod záštitou Úradu pre normalizáciu, kde boli skúmané najmä metódy separácie a čistenia izotopov uránu. 
Lyman Briggs zomrel vo veku 88 rokov.
El Negrillar

El Negrillar je názov skupiny troskových kužeľov a lávových prúdov prevažne andezitového zloženia, nachádzajúca sa v severnej časti Čile v regióne Antofagasta, asi 20 km severne od stratovulkánu Socompa. O jeho aktivite nie je žiaden historický záznam.
Strait of Georgia

Strait of Georgia je dlhá úžina medzi Vancouverovým ostrovom, neďalekým súostrovím Gulf Islands a pobrežím kanadskej provincie Britská Kolumbia. Južný koniec úžiny sa križuje so zátokou Puget Sound a úžinou Strait of Juan de Fuca. Severný koniec sa spája s úžinou Johnstone Strait.
V úžine sa nachádza niekoľko veľkých ostrovov, medzi najväčšie patrí "Texada Island" a "Lasqueti Island". Úžina "Strait of Georgia" je kvôli prítomnosti prístavu Port of Vancouver tiež dôležitým dopravným kanálom na západnom pobreží Severnej Ameriky. Panuje na nej čulá preprava osôb a tovaru trajektami spoločnosti BC Ferries. Medzi dve najvyťaženejšie linky trajektov patrí trasa Tsawwassen – Swartz Bay a Horseshue Bay – Nanaimo.
Zatiaľ čo pôvodné indiánske obyvateľstvo osídlilo oblasť na okolí úžiny už pred tisíckami rokov, pre európanov ju objavil v roku 1791 španielsky objaviteľ José María Narváez. Záliv pomenoval po jeho rozsiahlej expedícii v roku 1792 kapitán George Vancouver.
Na pobreží úžiny, na jej západnom brehu sú mestá Conox, Qualicum Beach, Courtenau, Nanaimo, Parksville a Lantzville. Na východnom brehu sú mestá Powell River, Sechelt, Gibson a Regionálny okres Metro Vancouver. Na východnom brehu za štátnou hranicou v Spojených štátoch leží mesto Bellingham a iné menšie sídla.
Umelé útesy.
Úžina Strait of Georgia je tiež známa ako vynikajúce miesto na hĺbkové potápanie. Na dne úžiny leží sedem lodí (jedna rybárska a šesť bojových lodí kanadského námorníctva Royal Canadian Navy) a jeden Boeing 737, ktoré tam ako umelé útesy po ich vyradení z prevádzky umiestnila spoločnosť Artificial Reef Society of British Columbia.
Návrhy na prepojenie Vancouverovho ostrova s pevninou.
Už veľa rokov sa spomína kontroverzný návrh o postavení mosta cez úžinu Strait of Georgia, ktorý by spojil Regionálny okres Metro Vancouver s Vancouverovým ostrovom a nahradil tak prepravu trajektami. Niektoré nápady na prepojenie ostrova s pevninou navrhujú postaviť ponorený tunel, ktorý by lodnej preprave umožnil nerušený pohyb. Stavba klasického tunela by bola ekonomicky nevýhodná, napr. dĺžka tunela by musela byť až a počas výstavby by boli jeho steny namáhané obrovským tlakom.
Podporovatelia stavby mostu argumentujú tým, že pevné spojenie ostrova s pevninou by zvýšilo turistický ruch a urýchlilo ekonomický rast na ostrove. Odporcovia hovoria, že stavba mostu by viedla k nekontrolovateľnému nárastu turistiky a výstavby na ostrove a mala negatívny dopad na jeho životné prostredie. 
Problémy, s ktorými by sa pri jeho prípadnej výstavbe muselo rátať:
Pular

Pular je názov vulkanického chrbta, tvoreného stratovulkánom "Pular" (severovýchodný okraj - 6 233 m) a dvoma troskovými kužeľmi "Pajonales" (juhozápadný okraj - 5 732, resp. 5 958 m), nachádzajúceho sa v severnej časti Čile, asi 15 km západne od argentínskej hranice. Vek komplexu sa odhaduje na pleistocén, no niektoré časti vulkanickej stavby sú pravdepodobne holocénneho veku (troskové kužele Pajonales sú najmladšie sopečné útvary komplexu). V roku 1990 bola reportovaná menšia explozívna erupcia z okolia komplexu Pular, no nepodarilo sa presne lokalizovať jej centrum.
Tone

Tone môže byť:
French Open 2007

French Open 2007 je grandslamový tenisový turnaj, ktorý sa konal od 27. mája do 10. júna 2007 v Paríži na antukových dvorcoch Rolanda Garossa. Hlavné rozlosovanie dvojhier a štvorhier sa uskutočnilo v piatok 25. mája 2007. Víťazmi dvojhier sa po tretíkrát po sebe stali Justine Heninová a Rafael Nadal.
Seniori.
Dvojhra mužov.
 Rafael Nadal vs. Roger Federer 6-3 4-6 6-3 6-4
Dvojhra žien.
 Justine Heninová vs. Ana Ivanovićová 6-1 6-2
Štvorhra mužov.
 Mark Knowles / Daniel Nestor vs. Pavel Vízner / Lukáš Dlouhý 2-6 6-3 6-4
Štvorhra žien.
 Mara Santangelová / Alicia Moliková vs. Katarina Srebotniková / Ai Sugiyamová 7-65 6-4
Zmiešaná štvorhra.
 Nathalie Dechyová / Andy Ram vs. Katarina Srebotniková / Nenad Zimonjić 7-5 6-3
Juniori.
Chlapčenská dvojhra.
 Vladimir Ignatic vs. Greg Jones 6-3, 6-4
Dievčenská dvojha.
 Alizé Cornetová vs. Mariana Duqueová Mariñová 4-6, 6-1, 6-0
Chlapčenská štvorhra.
 Thomas Fabbiano / Andrej Karačenia vs. Kellen Damico / Jonathan Eysseric 6-4, 6-0
Diečenská štvorhra.
 Xenia Milevskaja / Urszula Radwańská  vs.  Sorana Cirsteová / Alexa Glatchová 6-1, 6-4
Veteráni.
Štvorhra veteránov do 45 rokov.
 Arnaud Boetsch / Guy Forget vs. Henri Leconte / Cédric Pioline 6-3, 3-6, 1-0(14)
Štvorhra veteránov nad 45 rokov.
 Anders Järryd / John McEnroe vs. John Fitzgerald / Guillermo Vilas 6-1, 6-2
Vozíčkari.
Mužská dvojhra.
 Shingo Kunieda vs. Robin Ammerlaan 6-3, 6-4
Ženská dvojhra.
 Esther Vergeerová vs. Florence Gravellierová 6-3, 5-7, 6-2
Mužská štvorhra.
 Stephane Houdet / Michael Jeremiasz def. Šingo Kunieda / Satoši Saida 7-6(4), 6-1
Ženská štvorhra.
 Maaike Smitová / Esther Vergeerová def. Florence Gravellierová / Mie Yaosová 6-1, 6-4
Nasadenie.
Nižšie je zoznam nasadených hráčov. V zátvorkách je kolo, v ktorom vypadli.
Ženská dvojhra na French Open 2007

Súťaže sa zúčastnilo 128 hráčov, z toho 32 nasadených, 12 kvalifikantiek, 8 hráčok s divokou kartou a 2 náhradníčky. Víťazkou sa po tretíkrát po sebe stala Justine Heninová, ktorá vo finále porazila Anu Ivanovićovú 6–1 6–2.
Muezín

Muezín (z ) je služobník mešity, ktorý z minaretu zvoláva moslimov v piatok na verejnú bohoslužbu a päťkrát denne ku každodennej modlitbe (salát). Muezínovo volanie sa nazýva azán.
Prvého muezína vybral prorok Mohamed osobne, stal sa ním prepustený etiópsky otrok Bilál ibn Ribáh. V minulosti sa za muezínov často ustanovovali slepci. Dnes sa volanie muezína z praktických dôvodov zosilňuje ampliónom alebo nahrádza zvukovým záznamom.
Diazóniová soľ

Diazóniové soli alebo diazóniové zlúčeniny sú látky, ktoré obsahujú funkčnú skupinu -N2+ X-, kde X- je anorganický anión, naviazanú na alkylový alebo arylový zvyšok R. Sú veľmi dôležitým medziproduktom pri výrobe organických farbív - napríklad metyloranže.
Syntéza.
Diazóniové soli sa vyrábajú reakciou aromatických amínov, napr. anilínu, s dusitanom sodným NaNO2 v prítomnosti minerálnej kyseliny pri teplotách do 10°C:
Reakcie.
Sandmeyerove reakcie.
Sú to eliminačné reakcie s radikálovým mechanizmom, pri ktorých z diazóniových solí vznikajú alkylhalogenidy, prípadne alkylkyanidy a alkylrodanidy. Ako katalyzátor sa používa meďná soľ príslušného halogénu.
Kopulačné reakcie.
Kopulačné reakcie sú reakcie, pri ktorých vznikajú diazozlúčeniny s charakteristickou vnútromolekulovou väzbou -N=N-. Produkty sú veľmi farebné látky, používajú sa ako farbivá a ako indikátory pH roztokov. Výrobu "p"-hydroxyazobenzénu zobrazuje rovnica:
Vulva

Vulva (lat. volva/vulva = "lono") môže byť:
3DO

3DO bola firma zaoberajúca sa vývojom počitačových technologií a vývojom počítačových hier.
Dejiny.
Firma 3DO bola založená v roku 1991 Tripom Hawkinsom v spojenectve so siedmimi daľšími organizaciami s pôvodným cielom vytvoriť herný systém, ktorý funguje na CD-čkach. V roku 1993 vytvorila svoju prvú konzolu - The 3DO Console, ktorá ale nebola príliš uspešná. V roku 1995 bola prekonaná konzolou Playstation od firmy Sony. Licencia na 3DO console bola predaná a firma skončila s vyvíjanim konzol a začala vyvíjať hry na Playstation a PC.
Aksel Fredrik Airo

Generál Aksel Fredrik Airo, do roku 1906 A. F. Johansson (*14. február 1898 Turku – † 9. máj 1985 Heinola, Fínsko) bol fínsky generálporučík a hlavný strategický plánovač fínskych vojenských operácií počas zimnej a pokračovacej vojny. Fakticky bol druhý najvyšší veliteľ fínskej armády pod maršalom Mannerheimem. V decembri 2004 ho hlasy poslucháčov YLE vyniesli do stovky najväčších Fínov, delil sa o 96. a 97. miesto s Laurim Ylönenom.
Suuret suomalaiset

Suuret suomalaiset (doslova "Veľkí Fíni") bola súťaž, ktorá prebehla vo Fínsku v decembri 2004. Diváci a poslucháči YLE v nej vyberali 100 najväčších Fínov. Zo súťaže vyšiel víťazne fínsky národný hrdina a jeden zo zakladateľov Fínska, maršal Mannerheim.
Ohanbie

Ohanbie alebo pudendum je súhrnné označenie pre vonkajšie pohlavné orgány človeka, najčastejšie ženy, resp. príslušnú časť tela. Podrobnosti pozri pod vonkajšie pohlavné orgány a ženské ohanbie.
Lono

Lono môže byť:
Ovárium

Ovárium môže byť:
Temperance Brennan

Temperance Brennan je knižná postava súdnej antropologičky Kathy Reichs. Podľa knihy sa natáča seriál Kosti.
Temperance "kosť" Brennan je vysoko racionálna slobodná tridsiatnička, označovaná za sociopata kvôli svojej neschopnosti hodnotiť a riešiť veci inak ako rozumom. Je priamočiara a často tak raní city ostatných. Je uzavretá, odmieta sa citovo viazať na ľudí, čo zapríčinila jej neľahká minulosť. Vystupuje sebavedomo, sama seba označuje ako najlepšiu v jej obore. Angela, jej najlepšia kamarátka, sa ju spolu s Boothom, jej pracovným partnerom, snažia naučiť správať sa k ľuďom vľúdnejšie a občas si všímať aj vlastné city a nebáť sa ich dať najavo. 
Keď bola malá opustili ju obaja rodičia, o ktorých si myslela že sú mŕtvi, a neskôr aj jej brat. Stala sa súdnou antropologičkou, aby mohla zistiť čo zapríčinilo ich smrť. V ústave sa objaví kostra jej matky, čo Temperance značne rozhodí. Neskôr ju kontaktuje otec, no zakáže jej hľadať ho. Cez všetky problémy však nakoniec Kosť príjme otca aj brata späť. 
Časom začína byť na pochybách o jej vlastnom postoji k životu. Jeden z prípadov jej pripomenie samú seba, kedy si uvedomí, že by si mala dovoliť byť šťastná a prizná sa Boothovi, že urobila chybu keď ho odmietla. Svoje v nej zanechá aj smrť jedného z jej asistentov.
Vlas

Vlas môže byť:
Pokožka (anatómia)

Pokožka alebo epiderma (najmä na tvári človeka aj pleť; ) je horná vrstva kože. Je to epitel.
U bezstavovcov a nemertínov koža pozostáva len z pokožky. U bezstavovcov okrem štetinatoústiek je pokožka jednovrstvová, inak (teda aj u človeka) je viacvrstvová.
Pokožka človeka.
Pokožka je ektodermového pôvodu a vytvára smerom k povrchu zrohovatenú vrstvu. Spodná vrstva naliehajúca na bazálnu membránu je tvorená kmeňovými bunkami, ktoré zabezpečujú doplňovanie zrohovatenej vrstvy po jej opotrebovaní a regeneráciu pri poranení. Za život človek stratí asi 18 kg odumretej kože. Každá nová bunka sa postupne naplňuje hustou ochrannou látkou zvanou keratín. 
Stavba.
Epidermu tvorí vrstevnatý dlaždicový epitel. Má dve hlavné vrstvy: zárodkovú vrstvu () a rohovitú/rohovú/zrohovatenú vrstvu ().
Rohovitá vrstva.
Najvrchnejšia vrstva kože sa skladá z niekoľkých vrstiev zrohovatených plochých bezjadrových buniek, ktoré sa sústavne opotrebúvajú a odlupujú.
Zárodková vrstva.
Táto sa histologicky ďalej skladá z viacerých vrstiev. Najspodnejšia základná/regeneračná vrstva () je tvorená cylindrickými bunkami, nasadá priamo na zamšu a sleduje jej nerovnosti. Na bazálnu vrstvu nasadá tŕnitá/spinocelulárna vrstva (). Tú tvorí niekoľko vrstiev polyedrických buniek a vyrovnáva nerovnosti na väčšine tela, ktoré sú spôsobené papilami zamše. Ďalšiu vrstvu, zrnitú/granulačnú vrstvu (), tvoria sploštené bunky s degenerovanými jadrami. Lesklú/svetlo lámajúcu vrstvu () tvoria celkom ploché bunky, ktoré na seba tesne nasadajú a silno lámu svetlo.
Pokožka nie je všade rovnako hrubá. Na stupajách nôh a na dlaniach je vrstva hrubá (preto u tmavo pigmentovaných ľudí je táto časť svetlejšia), na iných častiach tela je relatívne tenká. Pokožka neobsahuje krvné kapiláry.
Farba kože.
Farbu kože podmieňuje pigment (melanín, hemoglobín a jeho rozpadové produkty) a hrúbka pokožky. Melanín vytvárajú špecializované bunky bazálnej vrstvy pokožky - melanocyty, ktoré svojimi výbežkami zasahujú aj do povrchových vrstiev pokožky. V melanocytoch a ich výbežkoch sú melanínové granulky, ktorých veľkosť a počet určuje stupeň pigmentácie kože. U tmavo pigmentovaných skupín je granúl viac a sú väčšie, ale ich biochemické zloženie je rovnaké ako u svetlo pigmentovanych skupín. Melanín má veľkú farbiacu schopnosť. Udáva sa, že v koži černocha je len cca. 1g pigmentu. Pigment chráni hlboké vrstvy tela pred účinkom svetelného a iného žiarenia. Svetlo podporuje vznik pigmentu premenou aminokyseliny tyrozín účinkom enzýmu tyrozinázy, ktorý sa aktivizuje ultrafialovým žiarením.
Pokožka

Pokožka alebo epiderma (lat. epidermis) môže byť:
Pokožka môže byť:
Epiderma môže byť:
Zamša

Zamša alebo korium alebo derma (lat. "corium, dermis"; zriedkavo "cutis") je vrstva kože u stavovcov a nemertínov, ktorá je pod pokožkou. Je to väzivové tkanivo.
Zamša človeka.
Zamša je mezodermového pôvodu a je bohato prekrvená. Veľkým obsahom kolagénnych a elastických väzivových vlákien (vláknitá vrstva/časť - "stratum/pars reticularis") zabezpečuje pevnosť a mechanickú odolnosť kože. Zamša nemá oproti pokožke hladký povrch, ale vybieha do rôzne vysokých a rôzne hustých papíl (papilárna vrstva/časť - "stratum/pars papilaris"). Najviac ich je v miestach zvýšenej citlivosti. Na dlaňovej a stupajovej ploche rúk, nôh a na bruškách prstov sa papily usporadúvajú do tzv. papilárnych valov, ktoré vytvárajú rôzne dermatografické obrazce. V každom vale sú papily zamše usporiadané v dvoch radoch: na dvojrad zamšových papíl nasadá povrchový epidermálny val, ktorý sa po latinsky volá "crista superficinalis". Epidermálne papilárne valy tvoria na volárnej ploche ruky, na stupajách a bruškách prstov rôzne kresby, tzv. papilárne útvary (dermatografické), ktoré majú značnú individuálnu variabilitu a značný podiel dedičnosti pri utváraní papilárneho terénu a jeho variabilty. Týmito dermatografickými znakmi sa zaoberá daktyloskopia.
Zamša obsahuje aj tisícky drobných krvných ciev. Keď je človeku teplo, cievy sa rozširujú a prúdi nimi viac krvi. Táto krv pod povrchom kože uvoľní teplo a tým telo ochladí. Preto, ak je človeku teplo, sčervená. Ak je človeku zima, cievy v zamši sa zúžia a telo zbledne.
Derma

Derma môže byť:
Cutis

Cutis môže byť latinský výraz majúci význam:
Corium

Corium (lat.) alebo korium (slov. ) môže byť:
Korium môže byť:
Corium (lat.) môže byť:
Potná žľaza

Potné žľazy (lat. glandulae sudoriferae) sú kožné žľazy produkujúca pot. 
Potné žľazy človeka.
Hlboko v zamši sú potné žľazy, ktoré majú dôležitú úlohu – udržovať stálu telesnú teplotu. Ak je človeku teplo začne sa potiť, a tým sa telo ochladzuje. Žľazy každý deň vyprodukujú 250 - 500 ml potu. Za veľkého tepla to však môžu byť aj 2 litre. Potné žľazy sú na tele uložené nerovnomerne. 
Potnú žľazu tvorí stočený kanálik, v ktorom dochádza k sekrécii potu, a úzky vývod na povrch kože. Aktivita potných žliaz je riadená a kontrolovaná autonómnym nervovým systémom. 
Potné žľazy delíme na:
K najväčšej produkcii potu dochádza, keď treba ochladiť organizmus. V týchto prípadoch je potenie najintenzívnejšie na čele, pod nosom, na krku a na hrudníku. Potenie môže byť vyvolané psychicky (úzkosť, strach) kedy sa prejavuje predovšetkým na dlaniach, chodidlách a v podpaží.
Pri silnom potení sa objavujú v podpaží, okolo pásu a v hornej časti trupu potničky (miliária). Sú to malé vyrážky, ktoré svrbia.
Najmenej potných žliaz majú Eskimáci a najviac černosi.
Mazová žľaza

Mazové žľazy alebo tukové žľazy (lat. glandulae sebaceae) sú drobné kožné žľazy ústiace spravidla do vlasových pošiev.
Produkujú hustú a mastnú hmotu, ktorá sa nazýva kožný tuk, a ktorá potom nepretržite preniká na povrch, kde mastí vlasy, chlpy a kožu. Bez tejto ochrany by koža vyschla a odlúpala sa bez možnosti obnovy.
Pot

Pot môže byť:
POT môže byť:
Päť týždňov v balóne

Päť týždňov v balóne () je román od Julesa Verneho, ktorý napísal v roku 1863.
Dej.
V prvom príbehu Julesa Verna chce sangvinický doktor s jeho skeptickým škótskym priateľom Kennedym a verným sluhom Joeom prejsť svojim originálnym balónom väčšiu časť Afriky a tým potvrdiť, prebádať a zhrnúť prieskumy Afriky od predchádzajúcich cestovateľov (David Livingstone). Z Anglicka ich odvezie loď cez Mys dobrej nádeje na Zanzibar. Koniec trasy v Afrike bude niekde v juhozápadnej Sahare. Skvelý príbeh s hocijakými skúškami a s "balónovými" dobrodružstvami.
Azán (islam)

Azán alebo adán () je islamské zvolávanie k pravidelnej spoločnej modlitbe. Recituje ho muezín z minaretu alebo spred vchodu do mešity.
Cesta do stredu Zeme

Cesta do stredu Zeme () je vedecko-fantastický román Julesa Verna z roku 1864.
Obsah.
Príbeh rozpráva v prvej osobe mladý synovec známeho profesora mineralógie prof. Lidenbrocka. Začína nájdením záhadného papierika zo starej knihy, ktorý je popísaný poprehadzovanými runami. Synovec list dešifruje a nájde trasu do stredu Zeme, chce ho zničiť, no nakoniec ho strýko presvedčí. Z Hamburgu idú do Kodane, potom loďou cez Severné more na Island a zo sopky v Snaeffelse po cestách veľkého S.S s islandským sprievodcom Hansom. Príbeh je možno trochu "nepestrý" ale romantický a "prekrásny". Zároveň sú v ňom logické úvahy o "chladnej" Zemi, ktoré hypotetizujú krásne fakty o našej planéte.
Gary Sinise

Gary Alan Sinise (* 17. marec 1955, Blue Island, Illinois) je americký herec a filmový režisér. Narodil sa na Blue Island v americkom štáte Illinois. V súčasnosti je ženatý s americkou herečkou Moirou Harrisovou, s ktorou má tri deti - Sofiu, McCanna a Elu.
Chicago White Sox

Chicago White Sox je jeden z dvoch bejzbalových klubov Major League Baseball sídliacich v Chicagu. White Sox hrá v centralnej divízii American league na štadióne Guaranteed Rate Field. Klub bol založený v roku 1900.
Adolf Erik Ehrnrooth

Adolf Erik Ehrnrooth (* 9. február 1905, Helsinki, Ruské impérium – † 26. február 2004, Turku, Fínsko) bol fínsky generál, rytier Mannerheimovho kríža a vrcholný predstaviteľ a hovorca veteránov zimnej a pokračovacej vojny. V roku 2004 skončil v ankete Veľkí Fíni na 4. mieste za maršalom Mannerheimem a prezidentmi Rytim a Kekkonenom.
Canon EOS-1D Mark III

EOS 1D Mark III je profesionálna 10,1 megapixelová digitálna zrkadlovka vyrábaná spoločnosťou Canon. EOS 1D Mark III je nástupca modelu Canon EOS-1D Mark II N.
APS-C

Advanced Photo System type-C (APS-C) je formát fotografického digitálneho snímača resp. políčka filmu, definovaný veľkosťou približne 24 x 16 mm. 
Vzniká predelením bežného, tzv. 35mm filmu, na ktorý sa vedľa seba fotia políčka s veľkosťou 36 x 24 mm, na políčka ,na výšku´´ 16 x 24 mm. Tak sa na film zmestí viac políčok.
V kamerách sa tento formát nazýva Super35.
Označenie objektívov pre formát APS-C.
Snímače formátu APS-C sú rozšírené v digitálnych fotoaparátoch - kompaktných (s objektívom zabudovaným, bez možnosti výmeny), zrkadlovkách a tzv. bezzrkadlovkách.
Rôzne firmy vyrábajú výmenné objektívy pre fotoaparáty so snímačmi APS-C, každá ich označuje po svojom:
Konverzné faktory.
Každý objektív má svoju ohniskovú vzdialenosť, udávanú v milimetroch, podľa ktorej vieme predpokladať, alebo presne vypočítať, aký široký, alebo aký úzky záber, premietne na 36 x 24 mm veľký snímač, resp. filmové políčko.
Keď je za objektívom snímač inej veľkosti, pre jednotnú predstavu o novovzniknutom uhle záberu, používame faktor výrezu, inak konverzný faktor.
Vypočítava sa delením uhlopriečky políčka 36 x 24 mm (po anglicky "full frame", Nikon FX) uhlopriečkou nového formátu.
Full frame a k nemu priradená ohnisková vzdialenosť je etalón vo fotografii. 
Keď fotíme na iný formát ako je full frame, môžeme vynásobiť ohniskovú vzdialenosť napísanú na objektíve faktorom výrezu. Tým získame ekvivalentný, všeobecne zrozumiteľný údaj o uhle šírky záberu.
Príklad: Natáčam na APS-C cez 100mm objektív, s rovnakou šírkou záberu, ako kameraman vedľa mňa na full frame cez 150 mm objektív.
Keďže na zobrazenie políčka "full frame" treba veľké objektívy, vo vreckovom fotoaparáte full frame snímač a väčšie nenájdete.
Snímače približne formátu APS-C dávajú výrobcovia do malých aj väčších, kompaktných, zrkadlových aj bezzrkadlových digitálnych fotoaparátov. Presnejšie faktory výrezu u výrobcov fotoaparátov sú nasledovné:
Objektívy pre APS-C.
Objektívy určené pre formát APS-C, ako napríklad modelová rada Canon EF-S, sú typicky menšie a ľahšie ako pre full frame, a umiestňujú zadnú časť objektívu bližšie k snímaču. Podľa výrobcu nie sú kompatibilné s telami "full frame" zrkadloviek (EOS 6D, EOS 5D, EOS 1D X), pretože používajú zrkadlo plného rozmeru ktoré by udieralo do ich zadnej časti. Ich účelom nie je osvietiť väčšie políčko, väčšinou na full frame fotia s tmavými okrajmi.
Canon EOS-1D Mark II

EOS 1D Mark II je profesionálna 8,2 megapixelová digitálna zrkadlovka (DSLR) vyrábaná spoločnosťou Canon. EOS 1D Mark II je nástupca modelu EOS 1D.
Tento fotoaparát použil režisér Tim Burton na natočenie veľkej časti filmu "Corpse Bride" z roku 2005.
22. augusta 2005 Canon ohlásil nástupcu modelu EOS 1D Mark II. Nový Canon EOS-1D Mark II N používa rovnaký 8,2 megapixelový CMOS senzor, obrazový procesor DIGIC II a rýchlosť fotenia 8,5 snímiek/s ako jeho predchodca. Hlavné zmeny sú nový 2,5 palcový LCD monitor so širokým pozeracím uhlom, vylepšená charakteristika bufferovania, nové 'Picture Style' obrazové parametre a schopnosť zapisovať rôzne formáty fotky súčasne na SD a CF karty.
Fares-Mátodá

Fares-Mátodá () je jeden z obývaných ostrovov na atole Gáfu Dálu na Maldivách. Počet obyvateľov je 1723 (jún 2006), dĺžka ostrova 1360 m, šírka 507 m. Vzdialenosť od hlavného mesta Male je 442,3 km.
Henry Austin

Henry Wilfred "Bunny" Austin (* 20. august 1906, Londýn, Spojené kráľovstvo – † 20. august 2000, Coulsdon) bol britský tenista. Medzi jeho najväčšie úspechy patria účasti vo finále dvojhier Wimbledonu (1932 a 1938) a majstrovstiev Francúzska (French Open, 1937). K roku 2006 bol posledným britským tenistom, ktorý sa prebojoval do finále Wimbledonu. Bol taktiež prvý hráč, ktorý pri tenise začal používať šortky.
V roku 1997 bol zaradený do Medzinárodnej tenisovej siene slávy.
Kariéra.
S tenisom začal ako šesťročný v tenisovom klube. V roku 1926 sa prebojoval do semifinále mužskej dvojhry na Wimbledone, v 30. rokoch patril do najlepšej svetovej desiatky tenistov. Vo svojej kariére sa 10-krát prebojoval do štvrťfinále a vyššie na Wimbledone.
V rokoch 1933-36 pomohol svojmu tímu vyhrať Davisov pohár. Celkovo v Davisovom pohári odohral 48 stretnutí, všetky v dvojhre (36 výhier, 12 prehier).
Medzinárodná tenisová sieň slávy

Medzinárodná tenisová sieň slávy (angl. International Tennis Hall of Fame) je nezisková expozícia a múzeum v meste Newport v štáte Rhode Island v USA.
Bola založená v roku 1954 a prvé osobnosti boli do nej uvedené v roku 1955. V súčasnosti (máj 2007) je v nej uvedených 200 osôb z 18 krajín. Medzinárodnou tenisovou federáciou bola uznaná v roku 1986.
Múzeum obsahuje širokú kolekciu predmetov, videá, fotografie, zvukové nahrávky, tenisovú výbavu, trofeje, atď.
Ivo Andrić

Ivo Andrić (; * 9. október 1892, Dolac, Rakúsko-Uhorsko† 13. marec 1975, Belehrad, Juhoslávia) bol chorvátsky románopisec, poviedkár, a nositeľ Nobelovej ceny (1961). Jeho novela "Most na Drine" sa zaoberá životom v Bosne pod nadvládou Osmanskej ríše.
Životopis.
Narodil sa v rodina chorvátskeho pôvodu v dedine Dolac blízko Travnika v dnešnej Bosne a Hercegovine (vtedy súčasť Rakúsko-Uhorska). Pôvodne pomenovaný ako Ivan, stal sa známym zdrobneninou Ivo. Keď mal Andrić dva roky, jeho otec zomrel. Pretože jeho matka bola príliš chudobná na to, aby ho podporovala, bol zverený rodine jeho matky vo východobosnianskom meste Višegrad na rieke Drina. Tam videl osmanský most, ktorý neskôr preslávil v románe "Most na Drine".
Navštevoval sarajevské gymnázium a neskôr študoval na univerzite v Záhrebe, Viedni, Krakove a Grazi.
V novovytvorenom Kráľovstve Srbov, Chorvátov a Slovincov sa stal štátnym zamestnancom na ministerstve zahraničných vecí, neskôr bol diplomatom a veľvyslancom v Nemecku. Ako veľvyslanec skončil v roku 1941 po nemeckej invázii do Juhoslávie. Počas Druhej svetovej vojny žil v Belehrade, dokončujúc tri zo svojich slávnych noviel, ktoré boli zverejnené v roku 1945, vrátane novely "Most na Drine".
Po smrti manželky v roku 1968 sa stiahol z verejného života. Ako čas plynul, bol stále viac chorý a napokon zomrel 13. marca 1975 v Belehrade.
Marek Krejčí

Marek Krejčí (* 20. november 1980, Bratislava – † 26. máj 2007, Maitenbeth) bol slovenský futbalový útočník.
Kariéra.
Na Slovensku hral v Interi, Trnave a Petržalke, odkiaľ v lete 2004 prestúpil do Wackeru Burghausen. V Nemeckej druhej lige vsietil v 87 zápasoch 26 gólov.
Reprezentácia.
Nastúpil na jeden zápas 31. marca - na priateľský zápas s Rakúskom, ktorý sa skončil 1:1.
Smrť.
Marek prišiel o život pri autonehode pri nemeckom meste Maitenbeth. So svojím autom zišiel z cesty a narazil do stromu. Na mieste bol mŕtvy.
Gottfried von Cramm

Gottfried Alexander Maximilian Walter Kurt Freiherr von Cramm (* 7. júl 1909, Nettlingen, Nemecko - † 9. november 1976, Káhira, Egypt) bol nemecký tenisový hráč. 
Medzi jeho najväčšie úspechy patria víťazstvá v mužskej dvojhre na majstrovstvách Francúzska (French Open) v rokoch 1934 a 1935, účasť vo finále v roku 1935, účasti vo finále Wimbledonu v rokoch 1935-37 a účasť vo finále majstrovstiev USA (US Open) v roku 1937.
V roku 1977 bol uvedený v Medzinárodnej tenisovej sieni slávy.
Kariéra.
V roku 1933 zvíťazil na Wimbledone v zmiešanej štvorhre, v roku 1937 v klasickej štvorhre na US Open a French Open, v roku 1938 sa zúčastnil finále štvorhry na majstrovstvách Austrálie (Australian Open).
Reprezentoval Nemecko v Davisovom pohári, odohral celkom 101 zápasov, z toho 68 v dvojhre (58 výhier, 10 prehier) a 33 v štvorhre (24 výhier, 9 prehier). Týmito víťazstvami sa stal najúspešnejším hráčom Nemecka (minulého i dnešného) v dvojhre, štvorhre aj v celkovom počte víťazstiev.
Zomrel pri autonehode pri Káhire, keď sa jeho auto zrazilo s nákladným vozidlom.
UBV systém

UBV systém alebo Johnsonov systém alebo aj Johnsonov-Morganov systém je širokopásmový fotometrický systém na klasifikáciu hviezd podľa ich farby. Je to prvý známy štandardizovaný fotometrický systém. Písmená U, B a V znamenajú ultrafialové, modré (blue) a vizuálne magnitúdy, ktoré sa merajú na hviezde na klasifikáciu v tomto systéme. Voľba farieb je preto práve takáto, pretože fotografický film je citlivý na tieto farby. Systém zaviedli v 50. rokoch 20. storočia americkí astronómovia Harold Lester Johnson a William Wilson Morgan.
Filtre sa vyberajú takým spôsobom, že stredné vlnové dĺžky funkcií citlivosti sú 364 nm pre U, 442 nm pre B a 540 nm pre V. Nulový bod farebných indexov B-V a U-B bol definovaný ako nula pre hviezdy A0 V neovplyvnené medzihviedznym sčervenaním.
UBV systém má aj nevýhody. Krátky rozsah vlnovej dĺžky pre filter U je definovaný hlavne zemskou atmosférou, ako samotnou hviezdou. To znamená, že hodnota tejto zložky ako aj pozorovaná magnitúda sa môže meniť s nadmorskou výškou a atmosférickými podmienkami. Napriek tomu veľké množstvo meraní bolo vykonaných práve týmto systémom, vrátanie mnohých jasných hviezd.
UBV

UBV môže byť:
Xubuntu

Xubuntu je jedna z oficiálnych derivácii Linuxovej distribúcie Ubuntu. Používa jadro rovnaké ako pôvodné Ubuntu, ale namiesto grafického rozhrania Gnome používa Xfce. Prvá stabilná verzia, Dapper Drake, vyšla 1. júna 2006 pod označením 6.06 LTS. Neskôr bola aktualizovaná na verziu 6.06.1 LTS. Prvýkrát sme sa však mohli stretnúť s Xubuntu po vydaní Ubuntu 5.10, keď sa dalo Xubuntu doinštalovať pomocou meta-balíka z Ubuntu, Kubuntu alebo Edubuntu.
Xubuntu má 6-mesačný vývojový cyklus, identický s ostatnými deriváciami. Jeho veľkou výhodou je rýchlosť a nenáročnosť - na starších počítačoch pracuje svižnejšie ako Ubuntu. Z derivácií Ubuntu pracuje svižnejšie ako všetky, s výnimkou Lubuntu. Xubuntu tak isto kladie dôraz na využívanie čisto GTK+ aplikácií, kde je to len možné.
Distribúcia.
Inštalácia Xubuntu.
Zaslanie cez ShipIt program nie je možné, na rozdiel od väčšiny ostatných oficiálnych derivácii.
Kúpenie CD cez slovenské stránky Linuxos.sk alebo Ubuntu.kayle.sk 
Upgrade zo starších verzií
Pomocou repozitárov
Verzie.
Prvá LTS (long time support=dlhodobo podporovaná) verzia bola 6.06 (Dapper Drake) vydaná 1. júna 2006.
Používanie Xubuntu.
Inštalácia softvéru.
Xubuntu sa dá jednoducho rozšíriť pomocou apt-get, pričom je hneď prítomný grafický nástroj Synaptic. Xubuntu je zároveň jediná derivácia, ktorá má metabalík build-essentials, kde je zahrnutý najdôležitejší softvér pre kompilovanie zo zdrojových kódov. Xubuntu používa rovnaké balíčky, ako ktorákoľvek iná oficiálna derivácia Ubuntu.
Neslobodný softvér.
Xubuntu je ako ostatné ubuntu distribúcie debianovského typu a to znamená silný príklon k slobodnému softvéru. Neslobodný softvér nie je primárne prítomný v tejto distribúcii. Dôvodom sú licenčné zmluvy. Doinštalovanie neslobodného softvéru, ako napríklad niektoré multimediálne kodeky alebo Flash Player, urobíte priamo v aplikácii Synaptic. Niektoré programy, opierajúce sa o aj proprietárny softvér, majú však tieto vlastnosti v štandardných deb balíčkoch vypnuté. Príkladom môže byť nástroj na prístup do databáz tOra, ktorý keď chceme používať aj na prístup do proprietárnej databázy Oracle, musíme ho inštalovať trošku zložitejším spôsobom .
Xfce 4.4.
Odľahčené rozhranie, ktoré pracuje rýchlejšie ako KDE alebo Gnome. Zároveň má však menej funkcií a jednoduchšie programové vybavenie. Xfce má množstvo pluginov, ktoré sa dajú taktiež doinštalovať cez Synaptic. Doinštalovaním Xfce do ktorejkoľvek oficiálnej distribúcie Ubuntu vlastne dostaneme plnohodnotné Xubuntu, a pritom sa nepoškodí predchádzajúca distribúcia. Pri prihlasovaní si môžeme vybrať, aké grafické rozhranie chceme použiť. Je teda možné nainštalovať všetky oficiálne distribúcie založené na Ubuntu na jednom oddieli pevného disku.
Aston Martin

Aston Martin Lagonda Limited je výrobca luxusných športových automobilov so sídlom v Anglickom Gaydone. Automobilku založili Robert Bamford a Lionel Martin v roku 1914. Vyrábala športové autá, no do sériovej výroby sa dostali až v roku 1921. Automobilka bola zrušená v roku 1972, ale v roku 1975 bola značka obnovená a v rokoch 1988 až 2007 patrila do koncernu Ford. Od roku 2013 spolupracuje s Daimlerom a používa aj ich motory. Po tom čo sa stala zisková bola 3. októbra 2018 uvedená na burzu London Stock Exchange.
Modely.
Súčasné modely.
Tento 2-dverový 4-miestny model s motorom vpredu a s pohonom zadnej nápravy sa vyrábal od roku 1993 (v prevedení kabriolet do roku 2001. Má radový 6-valcový motor s rozvodom DOHC a výkonom 250 kW / 340k, s objemom 3,239 l. Točivý moment tohto modelu je 490 Nm pri 3000 ot/min. Maximálna rýchlosť má hodnotu 266 km/h a akcelerácia z 0 na 100 km/h za 5,7 s.
Tento novší model DB 7 sa vyrába od roku 1999. Opäť je to 4-miestne 2-dverové kupé s motorom vpredu a s pohonom zadných kolies. Vidlicový 12-valec s rozvodom DOHC a objemom 6 l vytiahne 266 km/h, má výkon 420 k pri 6000 ot/min. Z 0 na 100 km/h zrýchli za 5,1 s.
Toto 2-miestne 2-dverové kupé sa vyrába od roku 2001. Vidlicový 12-valec s objemom 6 l a s výkonom 466 koní pri 6800 ot/min zvládne rýchlosť až 315 km/h. Akceleráciu na stovku zvláda za 5,6 s a na 200 za 17,4 s.
Opäť 2-dverové 4-miestne kupé s motorom vpredu a s pohonom zadných kolies, vyrába sa od roku 2003 (od roku 2004 aj ako kabriolet).Motor je vidlicový 12-valec s rozvodom DOHC, objemom 6 l a s výkonom 457 koní pri 5750 ot/min.Maximálka je 300 km/h a akcelerácia na stovku za 5,1 s.
Dvojdverové jednomiestne kupé s motorom vpredu a s pohonom zadných kolies je stavané na pretekárske výkony. Vidlicový 12-valec s rozvodom DOHC, objemom 6 l a s výkonom 600 koní spolupracuje so 6-stupňovou sekvenčnou prevodovkou. Vyrába sa od roku 2004.
Dvojdverový dvojmiestny roadster s motorom vpredu a s pohonom zadných kolies sa vyrábal od roku 2003. Vyrobilo sa len 99 kusov tohoto auta. Motor je vidlicový 12-valec s objemom 6 l,rozvodom DOHC, výkonom 420 koní pri 6000 ot/min a s točivým momentom 542 Nm pri 5000 ot/min.
Hájny grúň (1 207,7 m n. m.)

Hájny grúň () je vrch v severnej časti pohoria Poľana. Leží nad obcou Strelníky, približne juhozápadne od Brezna. Je súčasťou Chránenej krajinnej oblasti Poľana.
Poloha.
Nachádza sa v severnej časti pohoria, v geomorfologickom podcelku Vysoká Poľana. Vrch leží v Banskobystrickom kraji, na hranici okresov Banská Bystrica a Brezno a zasahuje na katastrálne územie obcí Ľubietová a Hronec. Najbližšími sídlami sú západne situované Strelníky a Ľubietová a severovýchodne ležiace Osrblie. 
Opis.
Hájny grúň je súčasťou hrebeňa, ktorý vedie od kaldery bývalého stratovulkánu severným smerom na Vepor a Hrb. Severným susedom je spomínaný vrch Vepor (), západným smerom je Ľubietovská Bukovina () a južným Grúň (). Juhovýchodným smerom je sedlom Jasenová () oddelený Brusniansky grúň () a východne leží Hrončecký grúň (). Oblasť patrí do povodia Hrona; západné svahy hrebeňa odvodňujú prítoky Hutnej, východné riečka Osrblianka a Hronček, smerujúci do Kamenistého potoka. Vrcholom prechádza Rudná magistrála.
Výhľady.
Zalesnený vrch poskytuje len veľmi obmedzený výhľad. Z vhodných miest sú viditeľné najmä okolité vrchy Poľany a Veporských vrchov. Pri priaznivých podmienkach je pozorovateľná veľká časť hrebeňa Nízkych Tatier, Starohorských vrchov, Veľkej Fatry i Kremnických vrchov, východným smerom dominuje Fabova hoľa a Klenovský Vepor. Ojedinele sú severným smerom pozorovateľné ponad nízkotatranský hrebeň aj končiare Vysokých Tatier.
Drak sa vracia

Drak sa vracia je naturisticko-psychologická románová novela od Dobroslava Chrobáka.
Hlavné postavy.
Kompozícia: 12 kapitol + epilóg
Dej.
Dej sa začína tým, že Šimon prichádza domov a oznámi Eve, že Drak sa vrátil do dediny. Eva myslí na Draka, spomína si na chvíle, ako sa spoznali, ako Draka milovala, ako ho dedinčania zbili a ako utiekol. Šimon si myslí, že Eva hneď v prvú noc pôjde navštíviť Draka, ale nestalo sa tak a Šimon sa cíti uvoľnený. 
Drak bol sirotou, našiel ho starý Lepiš Madlušovie pri ceste a urobil si z neho pomocníka. Pretože neprichádzal do kontaktu s inými ľuďmi, Drak odmalička myslí zastaraným spôsobom. Keď starý hrnčiar Madlušovie umiera, dedinčania mu pripisujú jeho smrť. S Drakom spájajú aj ďalšie udalosti, ako napríklad: suchotu, neúrodnosť, smrť dedinčanky na poli a preto dedina sa obáva, že to všetko sa bude opakovať, keďže Drak sa vrátil. 
V horách vypukli požiare pre suchoty, dedinská črieda dobytku nachádzajúca sa v horách, nemá čo žrať a tak richtár potrebuje pomoc. Drak dobrovoľne prichádza s návrhom, že on zachráni čriedu. Muži rozhodnú, že s ním má ísť aj Šimon. 
Spolu zachránia stádo, ale keď Šimon začne podozrievať Draka, že predal čriedu Poliakom, zbehne do dediny a podpáli Drakovu vyžiháreň. Drak, ale nakoniec prichádza spolu so stádom a so svojou Zoškou. Šimon si uvedomí, že urobil veľkú chybu a pýta si od Draka odpustenie, ale on je veľkorysý a tvrdí, že aj on ublížil Šimonovi tým, že opustil Evu, keď otehotnela. Keď vidí Draka s inou ženou - Zoškou, Eva si uvedomí, že nemala čakať na Draka, ale mala si ceniť Šimona.
V epilógu sa dozvedáme, že vlastne novela je rozprávkou. Eva je rozprávačom a v epilógu dorozpráva príbeh svojmu vnúčikovi:
"-Potom? Potom už nebolo nič. Mali sa radi a žili spolu šťastne, kým nepomreli... Spi syn môj!"
Film.
V roku 1967 natočil režisér Eduard Grečner na motívy novely film "Drak sa vracia".
Edubuntu

Edubuntu je jedna z oficiálnych derivácii Linuxovej distribúcie Ubuntu. Používa jadro rovnaké ako pôvodné Ubuntu, ale pridáva nástroje pre vzdelávanie, a taktiež grafickú tému vhodnú pre deti. Prvá stabilná verzia, Breezy Badger, vyšla v októbri 2005 pod označením 5.10. 
Edubuntu má 6-mesačný vývojový cyklus, identický s ostatnými deriváciami. Jeho veľkou výhodou je možnosť použitia na školách a vo vzdelávacích zariadeniach - a to tak na bežných školských počítačoch, ako aj na školskom serveri. Edubuntu používa grafické rozhranie Gnome, a všetky aplikácie, ktoré sú známe z Ubuntu.
Inštalácia Edubuntu.
Pomocou CD.
Bezplatné stiahnutie Edubuntu
Zaslanie cez ShipIt program
Kúpenie CD cez slovenské stránky Linuxos.sk alebo Ubuntu.kayle.sk